40 LA CHASSE ROYALE. 



pour les apprendre à aller au couple, et qu'il 

 commence à les faire hanter le monde, afin 

 qu'ils ne soient tant agars quand ils entreront 

 au chenil. Du Fouilloux* et d'autres ont voulu 

 dire qu'il y auoit connoissance de bonté en la 

 ieunesse d'vn chien à certains signes qu'ils re- 

 marquent, comme quand il est ergoté, qu'il a 

 trois poils longs sous le menton et qu'il a le 

 poil du ventre rude, mais quant à moy ie diray 

 que la meilleure connoissance qui y soit c'est à 

 la race. Car selon l'ancien prouerbe, il n'est 

 chasse que Chiens de race, et pour vn bon Chien 

 que trouuerez qui n'est point de race auec les 

 signes que dict Du Fouilloux, il s'en trouuera 

 dix qui donneront du déplaisir à leur maistre, 

 et ici ie diray que i'en ay veu de bonne race 

 auoir ces signes là ne chasser mieux que les 

 autres : Et pour conclure auec vérité, si voulez 

 très bien connoistre vn Chien, il le faut veoir 

 chasser. 



' Dans l'édition originale, on lit Le Fouilloux. 



